"Kukaan ei tiedä, mitä hallinto nyt tekee, koska he eivät itsekään tiedä mitä tekevät", arvostelee Washingtonin kuvernööri.

Useat Yhdysvaltaltain osavaltiot aikovat haastaa presidentti Donald Trumpin hallinnon oikeuteen siirtolaisperheiden hajottamisen takia.

Osavaltioiden joukossa ovat mm. Washington ja Kalifornia. Niiden lisäksi mukana on ainakin yhdeksän osavaltiota.

Viranomaisten mukaan tähän mennessä Yhdysvaltain ja Meksikon rajalla on erotettu perheistään noin 2 300 lasta tiukennetun siirtolaispolitiikan myötä. Painostuksen alla presidentti Dodald Trump allekirjoitti keskiviikkona määräyksen, jolla lasten erottaminen perheistä on määrä lopettaa. Määräyksen seurauksista ja tehosta ei kuitenkaan ole täyttä selvyyttä.

–Kukaan ei tiedä, mitä hallinto nyt tekee, koska he eivät itsekään tiedä mitä tekevät, arvostelee Washingtonin kuvernööri Jay Inslee maan johdon toimintaa siirtolaisten suhteen.

Epävarmuus on yksi syy, miksi oikeuden täytyy puuttua asiaan, katsoo Inslee.

Lue myös:

Mitä tapahtuu Yhdysvaltojen erottamille siirtolaisperheille ja pidätetäänkö jatkossa lapset vanhempiensa kanssa? Näihin 5 kysymykseen maailma odottaa vielä vastauksia

Lähteet: AFP, AP